Foto SANA Xitoy Suriya bilan texnik-iqtisodiy hamkorlik yo‘li bilan beg‘araz gumanitar yordam ko‘rsatish haqida ikkita kelishuv imzoladi, deb xabar bermoqda "Sinxua" axborot agentligi. Kelishuvlar 5 fevralda Xitoyning Suriyadagi elchisi Tsi Tsyantszin va Suriyaning rejalashtirish va xalqaro hamkorlik bo‘yicha davlat boshqarmasi rahbari Imad Sabuniy tomonidan imzolandi. Xitoy elchisi bu qadam Suriya xalqi uchrayotgan iqtisodiy va gumanitar muammolarni yumshatishga yordam berishiga umid bildirdi. Suriyaning SANA axborot agentligi ma’lumotlariga ko‘ra, kelishuvlar miqdori 16 mln dollarni tashkil qilgan. Kelishuv tafsilotlari oshkor qilinmagan.